Andrew James Ronald Lindsay (MBE) (født 25. marts 1977 i Portree, Skotland) er en skotsk tidligere roer og olympisk guldvinder. Lindsay vandt en guldmedalje ved OL 2000 i Sydney, som del af den britiske otter. Udover Lindsay bestod bådens besætning af Ben Hunt-Davis, Simon Dennis, Louis Attrill, Luka Grubor, Kieran West, Fred Scarlett, Steve Trapmore og styrmand Rowley Douglas. Den britiske båd sikrede sig guldet foran Australien og Kroatien, der fik henholdsvis sølv og bronze. I alt deltog ni lande i konkurrencen.  Lindsay studerede på University of Oxford og var tre gange med i universitetets båd i det traditionsrige Boat Race mod Cambridge på Themsen.